
(Методика за комплексна оценка. Начин за определяне на оценката по всеки
показател)

Настоящата обществена поръчка се възлага въз основа на икономически най- изгодната оферта. 
Тя се определя базирано на следния критерий за възлагане: „оптимално съотношение качество/цена“ , което ще се оценява въз основа на цената, както и на показател, включващ качествени аспекти, свързани пряко с предмета на обществената поръчка, а именно „Предложение за проектиране и строителство“.
Класирането на допуснатите до участие оферти се извършва на база на получената за всяка оферта „Комплексна оценка”.
Комплексната оценка (КО) има максимална стойност 100 точки.
На първо място се класира участникът, получил най-висока комплексна оценка на офертата.
Оценките по отделните показатели / финансов и качествен/, се представят в числово изражение с точност до втория знак след десетичната запетая.

1. Въвеждаща информация
Настоящата Методика за комплексна оценка съдържа точни указания относно начина на определяне на оценката по всеки въведен по-долу показател, която да се приложи към предложенията на допуснатите до оценка предложения. Извън горното, в документа се съдържа информация относно относителната тежест на всеки показател за избор на най- изгодната оферта предвид посочения по-горе критерий за възлагане.
За целите на настоящата методика, използваните понятия следва да се разбират по начина, определен в Речник на българския език на Института за български език към Българската академия на науките, достъпен на следния електронен адрес: http://ibl.bas.bg/rbe/.  Ако въпреки направените по-горе описания, дадените дефиниции и разписаните правила за участниците има неясноти, същите да се тълкуват в посока смисъла на използвания показател за качество, имащ за цел да се разглеждат предложения, гарантиращи качествено изпълнение на предмета на поръчката съгласно заложното в Техническата спецификация/Изисквания на Възложителя , условията на процедурата и нормативните изисквания. 
На оценка подлежат само технически предложения, които отговарят на предварителните изисквания на Възложителя.
Всички приложения към Документацията към настоящата поръчка, в това число и Изисквания на Възложителя/Техническата спецификация следва да се считат като предварително обявени условия за изпълнение на поръчката. 
Предложения, които не отговарят на тях, както и/или на приложимото действащо законодателство, технологични изисквания и стандарти, ще бъдат предложени за отстраняване.


Мотиви на възложителя за избор на подход при съставяне на настоящата методика.
Обществената поръчка се възлага въз основа на „икономически най-изгодната оферта". Икономически най- изгодната оферта се определя въз основа на критерий за възлагане „оптимално съотношение качество/цена" по чл. 70, ал. 2, т. 3 от ЗОП, което се оценява въз основа на цената, както и на показатели, включващи качествени аспекти, свързани с организацията на работа, строителната програма , подхода и начина за изпълнение на дейностите по предмета на поръчката като цяло.
Чрез посочените показатели за оценка се осигурява определяне на офертата, която предлага най-добро съотношение качество-цена.  Методиката дава възможност да се оцени нивото на изпълнение, предложено във всяка оферта, в съответствие с предмета на обществената поръчка и техническата спецификация/Изисквания на възложителя, да бъдат сравнени и оценени обективно техническите предложения в офертите, чрез обективиране на оценката на комисията въз основа на нейната професионална компетентност и чрез експертна оценка на предложението на участника относно „Предложение за изпълнение“.
Цената се определя по математическа формула по реда на чл. 70, ал. 7, буква „а" от ЗОП. Подходът при оценяване на качеството е базиран на определяне по реда на чл. 70, ал. 7, буква „б", чрез експертна оценка.
Начинът на оценяване по настоящата методика дава възможност да бъдат сравнени и оценени обективно предложенията на участниците, тъй като дефинираното надграждане става не на субективен, а на обективен принцип - предварително посочени обстоятелства, като непредлагане на последните не води до отстраняване на участника в случай, че същият е изготвил предложение, отговарящо на минималните базови изисквания. По този начин е спазено изискването на чл.70, ал.7, т.2 от ЗОП.
Методиката дава пълна яснота на участниците за правилата, по които ще се дават оценки по качествения  показател. За целта в Техническата спецификация/Изисквания на възложителя  са посочени основните /минимални/базови изисквания  в обхвата на настоящата обществена поръчка. 
В скалата за надграждане е дефиниран  обективен принцип на  оценяването, като в случаите, когато предложението на участника отговаря на минималните базови изисквания, но няма посочени надграждащи обстоятелства, които отговарят на изискванията на методиката, участникът получава минимален брой точки .
Методиката е построена по начин, в който няма неизвестност за участниците какво следва да предлагат, за да бъдат оценени по приетата скала за оценяване. Няма използвани недефинирани термини, каращи участниците да тълкуват волята на възложителя.
Приложената методика за оценка дава предварителна пълна яснота на участниците относно правилата на оценяване, които ще се прилагат, с което е спазена и нормата на чл. 70, ал. 7, т. 3, буква „б" от ЗОП. Дефинирайки и спазвайки настоящите правила възложителят спазва и разпоредбата на чл. 70, ал. 7, т. 1 от ЗОП, според която начинът на определяне на оценката по показателите трябва да дава възможност да се оцени нивото на изпълнение, предложено във всяка оферта, в съответствие с предмета на поръчката и техническата спецификация. 

2.Комплексна оценка
Комплексната оценка се определя на база следните показатели:
· Предложение за проектиране и строителство / Техническо предложение (ТП), с максимална стойност 50 точки в комплексната оценка.
· Ценови показател (ЦП), с максимална стойност 50 точки в комплексната оценка.

Формулата, по която се изчислява „Комплексната оценка“ за всеки участник е:
КО = ТП+ЦП
Комплексната оценка има максимална стойност 100 точки.
Оценката по всеки един показател се закръгля до втория знак след десетичната запетая.
1. Методика за определяне на оценката
0.  Минимални изисквания на Възложителя по отношение съдържанието на Предложение за проектиране и строителство / Техническо предложение – Показател (ТП).
Предложение за проектиране и строителство / Техническо предложение трябва да бъде в съответствие с техническата спецификация/изискванията на Възложителя, и да съдържа като минимум следните елементи:

[bookmark: _Toc5697227]ОРГАНИЗАЦИОННА СХЕМА НА ИЗПЪЛНЕНИЕТО НА ПОРЪЧКАТА
/Да се представи организационна схема на заинтересованите страни в изпълнението на поръчката, като се посочат длъжностите и взаимовръзките между възложител, изпълнител, членове в обединението (ако участникът е обединение), подизпълнителите (ако се предвиждат), ръководителят на екипа (технически ръководител), както и другия ключов персонал, участващ в изпълнението на дейностите, като се посочат техните имена и заемани длъжности/

ПРЕДЛОЖЕНИЕ ЗА ПРОЕКТИРАНЕ И СТРОИТЕЛСТВО
/Да се представи предложение, което трябва да съдържа като минимум описание на генералния подход и методологията за изпълнение на работите и подробно описание на работните методи за проектиране и основните строителни и монтажни работи, в т.ч. и използваните безизкопни технологии, ако се предвиждат такива, както и методите за изпитване на мрежите. Участникът трябва да представи подробно описание на необходимите материали, механизация и оборудване, в съответствие с Документацията/.

[bookmark: _Toc5697228]СТРОИТЕЛНА ПРОГРАМА И ВРЕМЕВИ ГРАФИК НА ИЗПЪЛНЕНИЕТО 
/Да се представи като приложение към настоящото предложение (във формат Microsoft Project или еквивалентен, предоставящ еквивалентна функционалност, в т.ч. и на електронен носител) Мрежови график, с посочени технологични и логически взаимовръзки между отделните дейности.. Графикът следва да представя работната програма за изпълнението на всички дейности, предвидени съгласно изискванията на Документацията и Договора. Той трябва да прецизира отделните дейности и да е съобразен с технологичната последователност на предвидените нестроителни и строителни дейности. Календарният план следва да показва последователността, продължителността и разпределението във времето за всеки етап от Договора и Обекта и включените в него работи, в това число нестроителни дейности, изготвяне и одобрение на Документи на Изпълнителя, доставка на материали и оборудване, строително-монтажни работи по улици/участъци/клонове, необходимите ресурси (труд, механизация) за изпълнение на работите, изпитания, пуск, пробна експлоатация на Обекта, отговорност през периода за съобщаване на дефекти. Графикът следва да включва метод на критичния път, който позволява ефективното планиране и приоритизиране на съвкупността от дейности (в общ график), отчитайки времената им за изпълнение и зависимостите между тях. За да може да се приложи този алгоритъм са нужни: списък от всички дейности, техните времеви рамки и зависимостите между тях. На база на тях се изчислява най-дългия и най-късия път за изпълнение на всички планирани дейности (и съответно на самия проект), както и кога най-рано или най-късно трябва да започне работата по конкретна планирана дейност. Една дейност е критична, ако всяко забавяне при нейното изпълнение води до забавяне на целия проект (изместване на крайния срок на проекта). Критичен път в този смисъл представлява непрекъсната последователност от критични дейности, които свързват началото и края на проекта. От определението става ясно, че то дефинира най-късия път за изпълнението на проекта - най-малко време за изпълнение/.
Графикът следва да показва технологична съвместимост на отделните дейности и операции, както и съответствие с останалите части на офертата, техническата спецификация, техническата документация и предложените ресурси.
Графикът следва да е в пълно съответствие с декларираната организация на работа и техническо оборудване за изпълнение на поръчката.

[bookmark: _Toc5697229]МЕРКИ ЗА ОПАЗВАНЕ НА ОКОЛНАТА СРЕДА И КОНТРОЛ НА СОЦИАЛНОТО НАПРЕЖЕНИЕ
/Да се опишат мерките за опазване на околната среда, които да отчитат въздействията, свързани със строителството и спазването на съответните изисквания за предотвратяване на негативния ефект. Следва да се обърне внимание на:
-  съблюдаване на ограниченията, предписани от приложимото законодателство по отношение на опазване на околната среда и човешкото здраве;
- подходящо събиране, складиране, обезвреждане, транспортиране, оползотворяване на генерираните от дейността строителни отпадъци, зелени отпадъци и излишни земни маси;
- опазване и възстановяване на нарушени зелени терени;
- почистване на строителната площадка и оросяване срещу запрашаване;
- осигуряване и подходящо сигнализиране на обходни маршрути при затваряне на улици;
- подходящо обезопасяване и сигнализиране на изкопи, в т.ч. осигуряване на безопасно преминаване на пешеходци и обслужване на непосредствено намиращи се до изкопите търговски обекти, жилищни и публични сгради; 
- предоставяне на навременна, пълна и точна информация по отношение на плановите и аварийни нарушения на водоподаването.
Участник се отстранява от участие в обществената поръчка при наличие на някое от долупосочените условия:
В случай, че участник представи Предложение за проектиране и строителство / Техническо предложение за изпълнение, която не включва посочените по-горе елементи и/или линеен график, който не съответства на посочените изисквания, същият се отстранява от участие и офертата му не се допуска до по-нататъшно участие в процедурата. 
Участник, чиито график показва технологична несъвместимост на отделните строителни операции или несъответствие със строителната програма или несъответствие с технологични правила и стандарти и / или нормативни изисквания , се отстранява. Графикът не подлежи на оценка по смисъла на методиката.
Отстраняват се и офертите на участници, които съдържат противоречие или несъответствие с Документацията, в т.ч. Техническите спецификации и/или Техническата документация и/или проекта на договор и/или отделни елементи на офертата и/или несъответствие с технологични правила и стандарти и / или нормативни изисквания.
3.2.Определяне на оценката по показателя (ТП) “Предложение за проектиране и строителство / Техническо предложение“.  Всяка оферта, която отговаря на минималните изисквания на Възложителя, подлежи на експертна оценка за степента ѝ на съответствие с критериите, посочени в таблицата по-долу.
В протоколите от своята работа, комисията излага мотивите си за поставената оценка по всеки един критерий.
Оценките, които могат да се поставят по показателя са – 10 точки, 18 точки, 26 точки, 34 точки, 42 точки и 50 точки.
Оценка от 10 точки се присъжда, когато офертата отговаря на изискванията към съдържанието на предложението за изпълнение на поръчката, изготвенa е в съответствие с изискванията на Възложителя /техническата спецификация/, но не може да се установи наличието на обстоятелства, обосноваващи по-високо качество на изпълнение, посочени в таблицата по-долу.
Оценка от 18 точки се присъжда на оферта, отговаряща на условията за оценка от 10 точки и в нея се установи наличието на едно от посочените в  таблицата по-долу обстоятелства, което обосновава по-високо качество на изпълнение.
Оценка от 26 точки се присъжда на оферта, отговаряща на условията за оценка от 10 точки и в нея се установи кумулативното наличие  на  две от посочените в  таблицата по-долу обстоятелства, което обосновава по-високо качество на изпълнение. 
Оценка от 34 точки се присъжда на оферта, отговаряща на условията за оценка от 10 точки и в нея се установи кумулативното наличие на  три от посочените в  таблицата по-долу обстоятелства, което обосновава по-високо качество на изпълнение.
Оценка от 42 точки се присъжда на оферта, отговаряща на условията за оценка от 10 точки и в нея се установи кумулативното наличие на четири от посочените в  таблицата по-долу обстоятелства, което обосновава по-високо качество на изпълнение. 
Оценка от 50 точки се присъжда на оферта, отговаряща на условията за оценка от 10 точки и в нея се установи кумулативното наличие на всички пет обстоятелства, обосноваващи по-високо качество на изпълнение, посочени в таблицата по-долу.

	№ на обстоятелството
	Обстоятелства, обосноваващи по-високо качество на изпълнение:

	1
	· Предложената концепция за изпълнение съдържа характеристики, гарантиращи навременното и качествено изпълнение на дейностите от предмета на поръчката и изразяващи се в: разпределение във времето на работните звена, както и индивидуалните експерти и работници за изпълнение на предвидените дейности, като са дефинирани състава и квалификацията им и са посочени конкретните задължения, които същите ще изпълняват съобразно планираните за изпълнение от тях дейности.

	2
	· Предложената концепция за изпълнение съдържа характеристики, гарантиращи навременното и качествено изпълнение на дейностите от предмета на поръчката и изразяващи се в: организация за съставяне на необходимите документи за изпълнение предмета на поръчката, подлежащи на изготвяне от страна на изпълнителя, като е посочено съдържанието им, основания за тяхното съставяне, мерки за навременното изпълнение, отговорен служител за изпълнение на дейността и отговорни лица за удостоверяването им.

	3
	· Предложената концепция за изпълнение съдържа характеристики, гарантиращи навременното и качествено изпълнение на дейностите от предмета на поръчката и изразяващи се в: организация на доставката на материалите, необходими за изпълнението на строежа. Посочени са и конкретни мерки за осигуряване на своевременна доставка на необходимите материали, както мерки за извършване на входящия контрол за качество и съответствие на доставяните материали с предвидените за използване такива. За всяка една от мерките е посочено същност и обхват, конкретните дейности, които се предвиждат за изпълнението й, конкретния експерт и/или служител, ангажиран с прякото й изпълнение, ако експертите по изпълнение на дейностите са повече от един, кой експерт коя от дейностите ще изпълнява с посочване на техните конкретни задължения. Мерките следва да бъдат съпроводени и от описание на очаквания ефект от изпълнението на конкретната мярка в смисъла на постигането на целите на контрола по доставката и качеството и съответствието на материалите.

	4
	· Предложената концепция за изпълнение съдържа характеристики, гарантиращи навременното и качествено изпълнение на дейностите от предмета на поръчката и изразяващи се в: конкретни действия, които се предвиждат за изпълнението на всяка една от предложените мерки за опазване на околната среда и контрол на социалното напрежение, в това число конкретния служител, ангажиран с прякото им изпълнение, както и посочване на експертите от ръководния състав на участника, които ще контролират изпълнението на мярката и начините им на взаимодействие с контролирания/ните служители. Мерките следва да бъдат съпроводени и от описание на очаквания екологичен ефект от изпълнението им.

	5
	· Предложената концепция за изпълнение съдържа характеристики, гарантиращи навременното и качествено изпълнение на дейностите от предмета на поръчката и изразяващи се в: организация за вътрешен контрол и механизми за осигуряване на качеството по време на изпълнение на проектирането и строителството. Направено е предложение с мерки за осигуряване на качество по време на изпълнение на договора. Всяка една от мерките за осигуряване на качеството е съпроводена от: същност и обхват на мярката; описание на конкретните действия, които ще се извършат при нейното прилагане и изпълнение, описание на експертите, които са ангажирани с изпълнение на тези дейности; описание на отделните техни задължения, свързани с дейностите по конкретната мярка. Мерките следва да бъдат съпроводени и от описание на очакваното въздействие и резултат на конкретната мярка към изпълнението на договора като цяло.


За целите на методиката, следва да се имат предвид следните дефиниции:
Навременно – от цялостната разработка се обосновава извод за гарантирано спазване на предложения от участника срок за завършване на дейностите/работите.
Качествено изпълнение – от цялостната разработка се обосновава извод за изпълнение на поръчката съгласно действащата нормативна уредба, изискванията на Възложителя и проекта на договора.
В протоколите от своята работа комисията мотивира всяка от поставените оценки, като аргументира поставената оценка, на база на таблицата, посочена по-горе и обосновава наличието/липсата на съответното обстоятелство, като взема предвид всички изисквания на настоящата документация, в т.ч. приложенията към нея.
3.3.Определяне на оценката по показателя „Ценови показател“ (ЦП)
[bookmark: bookmark30]Начин за определяне на оценката по показател ЦП — „Ценови показател“.
ЦП= (Цmin/Цi)*50, където
Цmin е минималната предложена обща цена, в лева без ДДС съгласно Ценовите предложения на всички участници.
Цi е предложената обща цена в лева без ДДС съгласно Ценовото предложение на съответния участник.
Преди извършване на оценката, ценовите предложения се проверяват, за да се установи, че са подготвени и представени в съответствие с изискванията на документацията за участие в процедурата и не надвишават предварително посочения максимален предвиден финансов ресурс и същите са калкулирани вярно.
Стойностите в ценовата оферта следва да бъдат закръглени до втория знак след десетичната запетая.
Участници, чиито ценови предложения не отговарят на посочените изисквания, се отстраняват от процедурата.
Участници, които по какъвто и да е начин са включили някъде в офертата си извън плика „Предлагани ценови параметри“ елементи, свързани с ценовото предложение, ще бъдат отстранени от участие в процедурата.
При несъответствие между изписаната с цифри и изписаната с думи цена ще се взема предвид изписаната с думи.
За неуредените в настоящата документация въпроси се прилагат разпоредбите на Закона за обществените поръчки и действащото българско законодателство.
------------------------------------------- www.eufunds.bg -------------------------------------
Проект № BG16M1OP002-1.016-0005  „Изграждане на ВиК инфраструктура за обособена територия на
„ВиК“ ООД, Силистра“, АДБФП №Д-34-66/21.08.2019 г. по ОП „Околна среда 2014-2020“
image1.png
EBPOIMEVCKM CblO3

EBPOIMENCKM CTPYKTYPHWN 1
VHBECTULIMOHHN ®OHOOBE




image2.wmf

oleObject1.bin

image3.jpeg
- OKOAHA CPE[IA
-




